Sungai Sinapad

Sungai Sinapad ialah sebatang sungai di selatan Sabah, Malaysia dan utara Kalimantan Utara, Indonesia. Aliran air Sungai Sinapad mengalir di dalam kawasan Daerah Nabawan, iaitu daerah yang membentuk Bahagian Pedalaman untuk bahagian negara Malaysia. Untuk aliran air dalam bahagian negara Indonesia pula, Sungai Sinapad mengalir di dalam Kecamatan Lumbis, satu daripada lapan unit kecamatan yang membentuk Kabupaten Nunukan.

 Latar belakang 
Nama lain bagi Sungai Sinapad yang tercatat ialah Sungai Sinapat. Ejaan sungei yang digunakan dalam Sungei Sinapad merupakaan ejaan lapuk bahasa Melayu yang kebiasanya digunakan untuk merujuk bagi sungai. Soengai Sinapad dan Soengai Sinapat pula menggunakan perkataan bahasa Indoensia sistem Ejaan Van Ophuijsen untuk mentafsirkan sungai ini dengan pangkal nama soengai.

 Ciri hidrografi 
Dalam peta topografi Nijūmanbun no ichi Ranryō Boruneo, sumber aliran air Sungai Sinapad berada pada sebuah gunung tidak bernama yang berketinggian  dari aras permukaan laut, berdekatan dengan kemuncak kembar bagi Gunung Lonom yang terletak pada arah timur daripada gunung ini. Terletak berhampiran aliran air permukaan seperti Sungai Kasapan dan Sungai Pa Palor di sekitar kawasan Pa Palor dan Nanton. Sumber bagi Sungai Sinapad terletak di sekitar Desa Lepaga, salah sebuah kampung yang membentuk Kecamatan Lumbis di Kabupaten Nunukan.

Aliran air mengairi kawasan lembah yang berbukit-bukau melewati beberapa kawasan petempatan luar bandar seperti Limbaga, Lubuk Beojang dan Sinapat. Ia turut menelusuri Gunung Paloean dan Gunung Pasir. Sekitar Lubuk Boejang, anak sungai yang bernama Sungai Pasoei bergabung dengan aliran air Sungai Sinapad. Sungai ini berpunca daripada puncak Gunung Alangau, pada perbatasan Malaysia–Indonesia. Berhampiran Sinapat di Indonesia dan Kampung Kubu di Malaysia, Sungai Sinapad bergabung dengan Sungai Sedalir sebagai muara sungai. Tidak jauh daripada muara Sungai Sinapad, terdapat dua anak sungai lagi bergabung dengan sungai ini iaitu Sungai Langgor menuju ke hulu sungai dan Sungai Toemoengkop (atau Sungai Temungkop).

Di dalam lembangan Sungai Sedalir itu sendiri, kedudukan Sungai Sinapad adalah dua anak sungai lain iaitu sebelum Sungai Kabu di hilir dekat Kampung Kabu, Malaysia dan selepas Sungai Sesai di hulu berhampiran Tetagas, Indonesia.

 Rujukan 

Sinapad
Sinapad
Kategori:Sempadan Indonesia–Malaysia